2004/225/EY: Komission päätös, tehty 2 päivänä maaliskuuta 2004, tiettyihin Albaniasta peräisin tai lähtöisin oleviin eläviin eläimiin ja eläinperäisiin tuotteisiin liittyvistä suojatoimenpiteistä (ETA:n kannalta merkityksellinen teksti) (tiedoksiannettu numerolla K(2004) 618)



Virallinen lehti nro L 068 , 06/03/2004 s. 0034 - 0035



Komission päätös, tehty 2 päivänä maaliskuuta 2004, tiettyihin Albaniasta peräisin tai lähtöisin oleviin eläviin eläimiin ja eläinperäisiin tuotteisiin liittyvistä suojatoimenpiteistä (tiedoksiannettu numerolla K(2004) 618) (ETA:n kannalta merkityksellinen teksti) (2004/225/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), ja erityisesti sen 18 artiklan 1 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(2) ja erityisesti sen 22 artiklan 1 kohdan, sekä katsoo seuraavaa: (1) Tiettyihin Albaniasta peräisin tai lähtöisin oleviin eläviin eläimiin ja eläinperäisiin tuotteisiin liittyvistä suojatoimenpiteistä 20 päivänä syyskuuta 1994 tehtyä neuvoston päätöstä 94/621/EY(3) on muutettu useita kertoja ja huomattavilta osilta(4). Sen vuoksi olisi selkeyden ja järkeistämisen takia kodifioitava mainittu päätös. (2) Albaniassa on todettu koleratapauksia. (3) Koleran esiintyminen Albaniassa saattaa muodostaa vakavan vaaran kansanterveydelle. (4) Albanian viranomaisten antamien terveyteen liittyvien vakuuksien puuttuessa on tarpeen kieltää Albaniasta peräisin tai lähtöisin olevien simpukoiden, piikkinahkaisten, vaippaeläinten ja merikotiloiden, jotka ovat missä muodossa tahansa, sekä vedessä kuljetettavien elävien kalojen ja äyriäisten tuonti. (5) Tässä päätöksessä säädetyt toimenpiteet ovat pysyvän elintarvikeketjua ja eläinten terveyttä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Albaniasta peräisin tai lähtöisin olevien simpukoiden, piikkinahkaisten, vaippaeläinten ja merikotiloiden, jotka ovat missä muodossa tahansa, sekä vedessä kuljetettavien elävien kalojen ja äyriäisten tuonti. 2 artikla Kumotaan päätös 94/621/EY. Viittauksia kumottuun päätökseen pidetään viittauksina tähän päätökseen liitteessä II olevan vastaavuustaulukon mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä maaliskuuta 2004. Komission puolesta David Byrne Komission jäsen (1) EYVL L 268, 24.9.1991, s. 56, direktiivi sellaisena kuin se on muutettuna direktiivillä 96/43/EY (EYVL 162, 1.7.1996, s. 1). (2) EYVL L 24, 30.1.1998, s. 9. (3) EYVL L 246, 21.9.1994, s. 25, päätös sellaisena kuin se on viimeksi muutettuna päätöksellä 95/89/EY (EYVL L 70, 30.3.1995, s. 25). (4) Katso liite I. LIITE I Kumottu päätös ja sen muutokset >TAULUKON PAIKKA> LIITE II Vastaavuustaulukko >TAULUKON PAIKKA>